**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL FINANSINIO TURTO INVESTAVIMO IR PERDAVIMO**

**LAZDIJŲ R. VEISIEJŲ SIGITO GEDOS GIMNAZIJAI**

2018 m. rugsėjo 13 d. Nr. 34-1467

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu ir 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 1 dalies 3 punktu ir 2 dalies 5, 6 ir 7 punktais, Lietuvos Respublikos viešųjų įstaigų įstatymo 10 straipsnio 1 dalies 16 punktu, 8 dalimi, 13 straipsnio 2 ir 3 dalimis, Sprendimo investuoti valstybės ir savivaldybių turtą priėmimo tvarkos aprašo, patvirtinto Lietuvos Respublikos Vyriausybės 2007 m. liepos 4 d. nutarimu Nr. 758 „Dėl Sprendimo investuoti valstybės ir savivaldybių turtą priėmimo tvarkos aprašo patvirtinimo“, 7 punktu, Atstovavimo Lazdijų rajono savivaldybei viešosiose įstaigose taisyklių, patvirtintų Lazdijų rajono savivaldybės tarybos 2013 m. lapkričio 26 d. sprendimu Nr. [5TS-911](http://www.infolex.lt/lazdijai/Default.aspx?Id=3&DocId=29799) „Dėl Atstovavimo Lazdijų rajono savivaldybei viešosiose įstaigose taisyklių patvirtinimo“, 5 ir 6 punktais, atsižvelgdama į Lazdijų rajono savivaldybės administracijos direktoriaus 2018-09-12 pasiūlymą Nr. 1-2481 „Dėl Lazdijų rajono savivaldybės finansinio turto investavimo ir perdavimo viešajai įstaigai Lazdijų r. Veisiejų Sigito Gedos gimnazijai“, Lazdijų rajono savivaldybės taryba nusprendžia:

1. Patvirtinti investuojamo ir perduodamo Lazdijų rajono savivaldybės finansinio turto, kaip turtinio įnašo, Lazdijų r. Veisiejų Sigito Gedos gimnazijai ekonominį ir socialinį pagrindimą pagal priedą.

2. Investuoti ir perduoti Lazdijų r. Veisiejų Sigito Gedos gimnazijai finansines lėšas (pinigus) – 500,00 Eur (penkis šimtus eurų) viešosios įstaigos Lazdijų r. Veisiejų Sigito Gedos gimnazijos dalininkų kapitalui suformuoti.

3. Įpareigoti:

3.1. Lazdijų r. Veisiejų Sigito Gedos gimnaziją suformavus įstaigos dalininkų kapitalą apie tai raštu informuoti Lazdijų rajono savivaldybės administracijos Buhalterinės apskaitos ir Ekonomikos skyrius;

3.2. Lazdijų rajono savivaldybės administracijos Buhalterinės apskaitos skyrių apskaityti Lazdijų rajono savivaldybės, kaip Lazdijų r. Veisiejų Sigito Gedos gimnazijos savininkės, šio sprendimo 2 punkte nurodytą turtinį įnašą.

4. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

Parengė

Svajūnas Ramanauskas

2018-09-10

Lazdijų rajono savivaldybės tarybos

2018 m. gruodžio d. sprendimo Nr.

priedas

**INVESTUOJAMO IR PERDUODAMO LAZDIJŲ RAJONO SAVIVALDYBĖS FINANSINIO TURTO, KAIP TURTINIO ĮNAŠO, LAZDIJŲ R. VEISIEJŲ SIGITO GEDOS GIMNAZIJAI EKONOMINIS IR SOCIALINIS PAGRINDIMAS**

Vadovaudamasi Lietuvos Respublikos vietos savivaldos įstatymo 8 straipsnio 5 dalimi, vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 1 dalies 3 punktu, Sprendimo investuoti valstybės ir savivaldybių turtą priėmimo tvarkos aprašo, patvirtinto Lietuvos Respublikos Vyriausybės 2007 m. liepos 4 d. nutarimu Nr. 758 „Dėl Sprendimo investuoti valstybės ir savivaldybių turtą priėmimo tvarkos aprašo patvirtinimo“, 5, 7, 8 ir 9 punktais, siekiant užtikrinti Lazdijų r. Veisiejų Sigito Gedos gimnazijos nenutrūkstamą veiklą, užtikrinti teikiamų paslaugų vykdymą, užtikrinti darbo vietas darbuotojams, numatoma investuoti ir perduoti Lazdijų r. Veisiejų Sigito Gedos gimnazijai finansines lėšas (pinigus) – 500,00 Eur (penkis šimtus eurų), Lazdijų r. Veisiejų Sigito Gedos gimnazijos, dalininkų kapitalui suformuoti.

Lazdijų r. Veisiejų Sigito Gedos gimnazija Lazdijų rajono savivaldybės 2018 m. balandžio 27 d. sprendimu Nr. [5TS-1293](http://www.infolex.lt/lazdijai/Default.aspx?Id=3&DocId=47474) „Dėl Lazdijų r. Veisiejų Sigito Gedos gimnazijos pertvarkymo į viešąją įstaigą“ bei 2018 m. birželio 27 d. sprendimu Nr. [5TS-1363](http://10.103.1.4:49201/aktai/Default.aspx?Id=3&DocId=48157) „Dėl Lazdijų r. Veisiejų Sigito Gedos gimnazijos pertvarkymo į viešąją įstaigą“ iš biudžetinės įstaigos buvo pertvarkyta į viešąją įstaigą.

Lietuvos Respublikos vietos savivaldos įstatymo 6 straipsnio 4 punkte nustatyta savarankiškoji (Konstitucijos ir įstatymų nustatyta (priskirta)) savivaldybių funkcija – biudžetinių įstaigų steigimas ir išlaikymas, viešųjų įstaigų, savivaldybės įmonių ir kitų savivaldybės juridinių asmenų steigimas. Lazdijų rajono savivaldybė yra viešosios įstaigos Lazdijų r. Veisiejų Sigito Gedos gimnazijos savininkė ir steigėja.

Finansinis turtas – piniginės lėšos, skiriamos Lazdijų r. Veisiejų Sigito Gedos gimnazijai, Lazdijų r. Veisiejų Sigito Gedos gimnazijos, dalininkų kapitalui suformuoti.

Šio turto investavimas atitinka Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 2 dalies 5, 6 ir 7 punktuose nurodytus kriterijus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL FINANSINIO TURTO INVESTAVIMO IR PERDAVIMO**

**LAZDIJŲ R. VEISIEJŲ SIGITO GEDOS GIMNAZIJAI“ PROJEKTO**

**AIŠKINAMASIS RAŠTAS**

2018 m. rugsėjo d.

 Lazdijų rajono savivaldybės tarybos sprendimo „Dėl finansinio turto investavimo ir perdavimo viešajai įstaigai Lazdijų r. Veisiejų Sigito Gedos gimnazijai“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 26 punktu ir 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 1 dalies 3 punktu ir 2 dalies 5, 6 ir 7 punktais, Lietuvos Respublikos viešųjų įstaigų įstatymo 10 straipsnio 1 dalies 16 punktu, 8 dalimi, 13 straipsnio 2 ir 3 dalimis, Sprendimo investuoti valstybės ir savivaldybių turtą priėmimo tvarkos aprašo, patvirtinto Lietuvos Respublikos Vyriausybės 2007 m. liepos 4 d. nutarimu Nr. 758 „Dėl Sprendimo investuoti valstybės ir savivaldybių turtą priėmimo tvarkos aprašo patvirtinimo“, 7 punktu, Atstovavimo Lazdijų rajono savivaldybei viešosiose įstaigose taisyklių, patvirtintų Lazdijų rajono savivaldybės tarybos 2013 m. lapkričio 26 d. sprendimu Nr. [5TS-911](http://www.infolex.lt/lazdijai/Default.aspx?Id=3&DocId=29799) „Dėl Atstovavimo Lazdijų rajono savivaldybei viešosiose įstaigose taisyklių patvirtinimo“, 5 ir 6 punktais, atsižvelgdama į Lazdijų rajono savivaldybės administracijos direktoriaus 2018-09-12 pasiūlymą Nr. 1-2481 „Dėl Lazdijų rajono savivaldybės finansinio turto investavimo ir perdavimo viešajai įstaigai Lazdijų r. Veisiejų Sigito Gedos gimnazijai“.

Šio projekto tikslas – patvirtinti investuojamo ir perduodamo Lazdijų rajono savivaldybės finansinio turto, kaip turtinio įnašo, Lazdijų r. Veisiejų Sigito Gedos gimnazijai ekonominį ir socialinį pagrindimą, investuoti ir perduoti viešajai įstaigai Lazdijų r. Veisiejų Sigito Gedos gimnazijai finansines lėšas (pinigus) – 500,00 Eur (penkis šimtus eurų) Lazdijų r. Veisiejų Sigito Gedos gimnazijos, dalininkų kapitalui suformuoti, įpareigoti Lazdijų r. Veisiejų Sigito Gedos gimnaziją, suformavus įstaigos dalininkų kapitalą, apie tai raštu informuoti Lazdijų rajono savivaldybės administracijos Buhalterinės apskaitos ir Ekonomikos skyrius bei Lazdijų rajono savivaldybės administracijos Buhalterinės apskaitos skyrių apskaityti Lazdijų rajono savivaldybės, kaip viešosios įstaigos Lazdijų r. Veisiejų Sigito Gedos gimnazijos savininkės, sprendimo 2 punkte nurodytą turtinį įnašą ir nustatyti, kad sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Lazdijų r. Veisiejų Sigito Gedos gimnazijos teisinis statusas – viešoji įstaiga. Lazdijų rajono savivaldybė yra šios viešosios įstaigos dalininkė (savininkė), o Lazdijų rajono savivaldybės, kaip įstaigos dalininkės (savininkės) teises ir pareigas įgyvendinanti institucija – Lazdijų rajono savivaldybės taryba. Kadangi Lazdijų rajono savivaldybė yra įstaigos savininkė, Lazdijų rajono savivaldybės tarybos raštiški sprendimai prilyginamas visuotinio įstaigos dalininkų susirinkimo sprendimams.

Įgyvendinus Lazdijų rajono savivaldybės tarybos sprendimą, bus įgyvendintos teisės aktuose numatytos Lazdijų rajono savivaldybės, kaip viešosios įstaigos Lazdijų r. Veisiejų Sigito Gedos gimnazijos savininkės, turtinės ir neturtinės teisės.

Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų ir pasiūlymų pateikta nebuvo.

Parengtas sprendimo projektas neprieštarauja galiojantiems teisės aktams.

Sprendimo projektą parengė Lazdijų rajono savivaldybės administracijos Ekonomikos skyriaus vyr. specialistas Svajūnas Ramanauskas.

Ekonomikos skyriaus vyr. specialistas Svajūnas Ramanauskas